Empreses de Gandia acullen a cinc estudiants en pràctiques de Laval
12 novembre 2019

## Empreses de Gandia acullen a cinc estudiants en pràctiques de Laval12 novembre 2019Última actualització: 14 juliol 2025

![](../gestion/img/_AO_1243-copia.jpg)  
  

Cinc joves estudiants de l'Institut Robert Buron de la localitat francesa de Laval del grau de pastisseria i panaderia realitzaran pràctiques durant un mes en establiments de la ciutat, per tal d'aprendre el sistema de funcionament dels negocis que col·laboren en la iniciativa i continuar aprenent la nostra llengua.  
La mesura s'emmarca dins de les activitats i iniciatives del programa d'agermanament entre la capital de la comarca i la ciutat francesa.  
  
**Liduvina Gil**, regidora delegada de Relacions Internacionals, ha explicat que els comerços que s'han implicat en la iniciativa són: Ramiro, Roselló, Pasta Pa, Pa d'Or, Toni Rodríguez i Raül Segura.

  
L'edil ha agraït als comerços la col·laboració que presten per fer realitat un programa que té com a objectiu principal donar als estudiants un complement a la seua formació professional, fent pràctiques a Gandia, la qual cosa els permet conéixer noves formes de treballar a més de millorar els coneixements en llengua espanyola. "_En un món globalitzat com en el que vivim, donar oportunitats als nostres joves, és donar-los eines perquè puguen aconseguir un futur millor_".  
  
**Gwendolyn Jammes**, tutora dels alumnes, ha agraït en nom de l'institut "_la bona acollida i predisposició que mostren tant l'Ajuntament de Gandia com els empresaris per donar continuïtat al projecte. Estem molt contents perquè els estudiants estaran ben atesos, aprendran moltes coses i gaudiran d'una ciutat tranquil·la com Gandia. És més, el problema el tenim quan tornen perquè es volen quedar a Gandia_".  
  
Finalment, **Inés Taugourdeau**, estudiant del programa, va agrair al consistori i els empresaris la bona rebuda.

[Twittear](https://twitter.com/share)